寶馬山

寶馬山係香港北角一座山，海拔200米，座山位置約莫喺北角七姊妹南面。

歷史 
1960年代開始，政府開發北角南面嘅山坡，發展成豪宅區同學校區，嗰一頭亦用咗「寶馬山」個名。而家日常生活講「寶馬山」，多數都係指嗰一個區域，好少指座山。

地理 
有啲人會搞錯以為寶馬山區西南面近住寶馬山道盡頭嗰座山係「寶馬山」，但其實嗰座山叫紅香爐峰。